पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। जयपुर डिस्कॉम बिजली कंपनी में तकनीकी, कार्मिक, लेखा, आईटी सहित अन्य दफ्तरों में लगे अधिकारियों की वरिष्ठता सूची जारी होने के बाद प्रमोशन का रास्ता खुल गया है। संभावना जताई जा रही है कि इस महीने रिटायर्ड होने वाले अधिकारियों के बाद वरिष्ठता सूची में ऊपरी पायदान पर मौजूद अधिकारियों को बड़े पदों पर पोस्टिंग मिलने का रास्ता खुला है।
बिजली कंपनी में अब तक लेखा सेवा में सहायक लेखाकार, लेखाकार, सहायक लेखाधिकारी व लेखाधिकारी के साथ ही वरिष्ठ लेखाधिकारी की वरिष्ठता सूची जारी हो चुकी है। वहीं टेक्निकल सेवा में आईटी व ओएंडएम में लगे जेईएन, एईएन, एक्सईएन, एसई व चीफ इंजीनियर की वरिष्ठता सूची तय हो गई है। ऐसे में अब प्रमोशन में किसका नंबर आएगा, यह भी स्पष्ट हो गया है। वहीं कार्मिक सेवा में मौजूदा मुख्य कार्मिक अधिकारी के बाद दूसरे नंबर पर वी. पी. पारीक व तीसरे नंबर पर मुस्तफा अली है। अब बिजली कंपनी की ओर से कर्मचारियों की भी सूची बनाई जा रही है।
राष्ट्रीय बिजली वर्कर्स यूनियन (इंटक ) के उपाध्यक्ष दिग्विजय शर्मा ने बताया कि समय पर वरिष्ठता सूची जारी होने से अधिकारियों व कर्मचारियों का मनोबल बढ़ा है। बिजली कंपनी की ओर से समय पर पोस्टिंग भी दी जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn